Yhdenmukaistetusta standardista käytetään usein myös nimeä harmonisoitu tuotestandardi eli hEN. Se on eurooppalaisen standardisointijärjestön laatima tuotestandardi, joka on julkaistu komission virallisessa lehdessä. Se määrittää tuotekohtaisesti tuotteilta vaadittavat ominaisuudet, valmistuksen laadunvalvonnan vaatimukset ja CE-merkinnässä ilmoitettavat tiedot.